# Jonas Kubilius

Jonas Kubilius (Fermos, 27 de juliol de 1921 - Vílnius, 30 d'octubre de 2011) va ser un matemàtic lituà.

## Vida i obra

Kubilius va néixer en un llogaret rural anomenat Fermos, al nor-oest de l'actual Lituània. Va ser escolaritzat als petits i propers pobles de Rutkiškiai i, una mica més llunyà (set quilòmetres), d'Eržvilkas. El 1940 va acabar els estudis secundaris a la ciutat de Raseiniai i va començar els estudis universitaris a la universitat de Vílnius. Malgrat la interrupció provocada per la Segona Guerra Mundial, durant la qual va ser resistent a les ocupacions alemanya i soviètica amb el sobrenom de Bernotas, es va graduar en matemàtiques el 1946. A continuació va anar a Leningrad per fer estudis de post-grau amb el matemàtic Iuri Línnik, qui li va dirigir la tesi doctoral de 1951 sobre la geometria dels nombres primers.
En retornar a Vilnius va ser nomenat professor de la universitat, de la qual va ser nomenat rector el 1958. El 1991 va deixar el càrrec i es va retirar de la vida acadèmica, per a ser diputat del parlament lituà.
Kubilius, no solament va ser rector de la universitat durant més de tres dècades, sinó que, a més, va ser un impulsor de l'estudi de les matemàtiques a Lituània i va ser l'autor de treballs de recerca importants en teoria de nombres, teoria de la probabilitat i, sobre tot, en les àrees d'intersecció d'aquestes dues especialitats, encetant el camp de la teoria probabilística de nombres. Juntament amb Vitautas Statulevicius va ser l'impulsor de les recerques en informàtica a Lituània.

## Referències

* ↑ Stakenas, 2001, p. 9.
* ↑ Stakenas, 2001, p. 19.
* ↑ Stakenas, 2001, p. 22.
* ↑ Beresnevich et al., 2021, p. 43.
* ↑ Stakenas, 2001, p. 117.
* ↑ Banionis, 2021, p. 13.
* ↑ Banionis, 2021, p. 14.
* ↑ Stakenas, 2001, p. 171.
* ↑ Stakenas, 2001, p. 202.
* ↑ Manstavičius i Schweiger, 1992, p. xi.
* ↑ Elliott, 2015, p. 2 i ss.
* ↑ Rindzeviciuti, 2011, p. 125.

## Bibliografia

* Banionis, Jouzas «Akademikas Jonas Kubilius: darbai, pašvęsti Lietuvos matematikos istorijai» (en lituà). Lietuvos matematikos rinkinys, Vol. 62, 2021, pàg. 13-21. DOI: 10.15388/LMR.2021.25220. ISSN: 0132-2818.
* Beresnevich, V.V.; Bernik, V.I.; Götzec, F.; Zasimovich, E.V.; Kalosha, N.I. «Contribution of Jonas Kubilius to the metric theory of diophantine approximation of dependent variables» (en anglès). Журнал Белорусского государственного университета. Математика. Информатика, Vol. 3, 2021, pàg. 34-50. DOI: 10.33581/2520-6508-2021-3-34-50. ISSN: 2520-6508.
* Elliott, P.D.T.A. «Jonas Kubilius and Probabilistic Number Theory: Some Personal Reflections» (en anglès). Lithuanian Mathematical Journal, Vol. 55, Num. 1, 2015, pàg. 2-24. DOI: 10.1007/s10986-015-9262-3. ISSN: 0363-1672.
* Manstavičius, E.; Schweiger, F. Analytic and Probabilistic Methods in Number Theory (en anglès). VSP BV, 1992. ISBN 90-6764-094-8.
* Rindzeviciuti, Egle. «Internal Transfer of Cybernetics and Informality in the Soviet Union». A: Sari Autio-Sarasmo, Katalin Miklóssy (eds.). Reassessing Cold War Europe (en anglès). Routledge, 2011, p. 119-137. ISBN 978-0-415-58769-3.
* Stakenas, Vilius. Lietuvski Metai - Profesoriaus Jono Kubiliaus gyvenimo trajektorija (en lituà). Margi Rastai, 2001. ISBN 978-99-860-9231-5.

## Enllaços externs

* O'Connor, John J.; Robertson, Edmund F. «Jonas Kubilius» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Girdzijauskas, Petras. «Paminklinis kryžius žuvusiems Lydžio rinktinės Saturno būrio partizanams atminti» (en lituà). Lietuvos gyventojų genocido ir rezistencijos tyrimo centras, 2004. [Consulta: 28 febrer 2023].
* Кацевич, Денис. «Йонас Кубилюс "Jonas Kubilius"» (en rus). Люди, 2017. [Consulta: 28 febrer 2023].
* «Йонас Кубилюс - Герой Социалистического Труда» (en rus). Мы из СССР!. [Consulta: 28 febrer 2023].